<img src="/images/mongia-homecontent.png" alt="La Mongia"><p>La Mongia és el centre de Formació permanent i Ocupació de l’Ajuntament de Cardedeu. Tenim com a objectiu principal assessorar i acompanyar a les persones en la millora de la seva ocupabilitat oferint diferents serveis</p><h3>Cursos de formació per a la millora de l’ocupació</h3><p>Són cursos subvencionats pel SOC o la Diputació de Barcelona, dirigits prioritàriament a persones en situació d’atur, no tenen cost pels participants i serveixen per millorar les competències professionals i/o transversals i per ser més competitius en el mercat de treball.</p><p>El Servei de Formació ofereix:</p><ul><li>Formació Ocupacional: Són Certificats de professionalitat subvencionats pel SOC, que contenen una formació teòrica-pràctica a l’aula i pràctiques en empreses.</li><li>Formació per a la millora de l’ocupabilitat: són formacions de millora de competències professionals i transversals subvencionats per Diputació de Barcelona, que contenen una formació teòrica-pràctica a l’aula.</li><li>Formació de millora de competències transversals: Són formacions transversals prioritàriament per persones en actiu, subvencionades pel Consorci de Formació Continua i gestionades en col·laboració amb PIMEC.</li><li>Formació per joves: Projecte de transició al treball PTT-PFI, dirigit a joves sense Graduat en ESO de 16 a 21 anys. Formació d’oficis, cofinançada entre la Diputació de Barcelona, l’ajuntament de Cardedeu i el Departament d’educació.</li></ul><h3>Servei Local d’Ocupació (SLO)</h3><p>Dispositiu públic i gratuït que forma part de la Xarxa Xaloc, impulsada per la Diputació de Barcelona, que permet treballar en xarxa amb la resta dels SLO de la província de Barcelona que presta servei a Ciutadans en situació d'atur o que volen millorar la seva ocupació, per trobar un lloc de treball i&nbsp; a Empreses que cerquen cobrir els seus llocs de treball amb els millors perfils professionals.</p><p>El SLO ofereix:<img src="/images/appplus.png" alt="AppPlus" style="font-size: 1rem;"></p><ul><li>Borsa de Treball: Servei d’intermediació entre les empreses que tenen ofertes de feina i les persones en recerca activa i/o millora de feina.</li><li>Orientació Laboral: Assessorament individual per conèixer les sortides laborals i formatives, i suport en el procés de recerca de feina.</li><li>Espai de club de feina on es poden trobar els recursos necessaris per la recerca activa (ordinadors, telèfon, personal tècnic,...)</li><li>Tallers de recerca de feina: són tallers de curta durada vinculats a la recerca activa de feina: com fer un currículum, l’entrevista de feina, Infojobs, LinkedIn, ús del correu electrònic i del núvol per la recerca de feina, etc.</li></ul><h3>Orientació acadèmica</h3><p>Servei gratuït per persones que necessiten assessorament respecte els seus estudis. Atenció individual i a les famílies.</p>